Document ID: 31992D0197

ΑΠΟΦΑΣΗ ΤΗΣ ΕΠΙΤΡΟΠΗΣ
της 24ης Μαρτίου 1992
περί παρεκκλίσεως από τον ορισμό της έννοιας των «προϊόντων καταγωγής» προκειμένου να ληφθεί υπόψη η ειδική κατάσταση των Ολλανδικών Αντιλλών όσον αφορά τα πλεκτά πουλόβερ για γυναίκες που υπάγονται στον κωδικό ΣΟ 6110 20
(92/197/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση 91/482/ΕΟΚ του Συμβουλίου της 25ης Ιουλίου 1991 σχετικά με τη σύνδεση των υπερπόντιων χωρών και εδαφών με την Ευρωπαϊκή Οικονομική Κοινότητα (1), και ιδίως το άρθρο 30 παράγραφος 8 του παραρτήματος ΙΙ,
Εκτιμώντας:
ότι το άρθρο 30 του παραρτήματος ΙΙ της παρούσας απόφασης, που αφορά τον ορισμό της έννοιας των «προϊόντων καταγωγής» καθώς και τις μεθόδους της διοικητικής συνεργασίας, προβλέπει ότι είναι δυνατό να θεσπίζονται παρεκκλίσεις από τους κανόνες καταγωγής, εφόσον δικαιολογούνται εξαιτίας της ανάπτυξης των υφιστάμενων βιομηχανιών ή της δημιουργίας νέων βιομηχανιών σε χώρα ή έδαφος 7
ότι η κυβέρνηση των Ολλανδικών Αντιλλών ζήτησε παρέκκλιση από τους κανόνες καταγωγής για τα πλεκτά πουλόβερ για γυναίκες που κατασκευάζονται στη χώρα αυτή, τα οποία προσωρινώς δεν είναι δυνατόν να ανταποκρίνονται στους κανόνες καταγωγής που εφαρμόζονται για τα ενδύματα που θεσπίζονται στο εν λόγω παράρτημα ΙΙ 7
ότι το εν λόγω άρθρο 30 καθορίζει τις προϋποθέσεις που πρέπει να πληρούνται για τη χορήγηση παρέκκλισης 7 ότι η χορήγηση παρέκκλισης δεν πρόκειται να προκαλέσει σοβαρή ζημία σε οικονομικό τομέα της Κοινότητας ή ενός ή περισσοτέρων κρατών μελών 7 ότι η προσωρινή χορήγηση παρέκκλισης μπορεί να συμβάλει ουσιαστικά στην εγκατάσταση βιομηχανίας κλωστοϋφαντουργικών στις Ολλανδικές Αντίλλες 7 ότι μια τέτοια παρέκκλιση απαιτείται για την πραγματοποίηση ενός σημαντικού επενδυτικού προγράμματος που παρέχει στην ενδιαφερόμενη επιχείρηση τη δυνατότητα να επενδύει σε νέες εγκαταστάσεις παραγωγής προκειμένου στο μέλλον να ανταποκρίνεται στους συνήθεις κανόνες καταγωγής 7 ότι, επομένως, τηρούνται εν προκειμένω, οι σχετικές προϋποθέσεις του άρθρου 30 7
ότι σύμφωνα με το άρθρο 30 παράγραφος 8 του παραρτήματος ΙΙ της απόφασης 91/482/ΕΟΚ, η διαδικασία που προβλέπεται από την απόφαση 90/523/ΕΟΚ του Συμβουλίου της 8ης Οκτωβρίου 1990 για τη διαδικασία τη σχετική με τις παρεκκλίσεις από τους κανόνες καταγωγής που προβλέπονται στο πρωτόκολλο αριθ. 1 της τέταρτης σύμβασης ΑΚΕ-ΕΟΚ (2) εφαρμόζονται, τηρουμένων των αναλογιών, στις Υπερπόντιες Χώρες και Εδάφη 7 ότι, συνεπώς, η επιτροπή καταγωγής έχει επιληφθεί σχεδίου μέτρων που πρέπει να ληφθούν και ότι η εν λόγω επιτροπή διατύπωσε γνώμη μέσα στην προθεσμία που έθεσε ο πρόεδρός της,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Κατά παρέκκλιση από τις διατάξεις του παραρτήματος ΙΙ της απόφασης 91/482/ΕΟΚ, τα πλεκτά πουλόβερ για γυναίκες που υπάγονται στον κωδικό ΣΟ 6110 20 θεωρούνται ως καταγωγής Ολλανδικών Αντιλλών, εφόσον παράγονται στη χώρα αυτή από τεμάχια πλεκτού υφάσματος διαφορετικής καταγωγής, με την επιφύλαξη των προϋποθέσεων που ορίζονται στην παρούσα απόφαση.
Άρθρο 2
Η παρέκκλιση που προβλέπεται στο άρθρο 1 αφορά ποσότητα 120 000 πουλόβερ τα οποία εξάγονται από τις Ολλανδικές Αντίλλες κατά την περίοδο από 1ης Μαρτίου 1992 έως 28 Φεβρουαρίου 1993. Η εν λόγω παρέκκλιση αφορά ποσότητα 216 000 πουλόβερ για την περίοδο από 1ης Μαρτίου 1993 έως 28 Φεβρουαρίου 1994 και ποσότητα 360 000 πουλόβερ για την περίοδο από 1ης Μαρτίου 1994 έως 28 Φεβρουαρίου 1995, ημερομηνία μετά την οποία η παρέκκλιση μπορεί να ανανεωθεί για δύο συνεχή έτη σύμφωνα με το άρθρο 30 παράγραφος 9 στοιχείο β) του παραρτήματος ΙΙ της απόφασης 91/482/ΕΟΚ.
Άρθρο 3
Οι αρμόδιες αρχές των Ολλανδικών Αντιλλών λαμβάνουν τα απαραίτητα μέτρα για τη διεξαγωγή ποσοτικών ελέγχων επί των εξαγωγών που αναφέρονται στο άρθρο 2 και αποστέλλουν ανά τρίμηνο στην Επιτροπή μια δήλωση για τις ποσότητες ως προς τις οποίες έχουν εκδοθεί πιστοποιητικά κυκλοφορίας EUR. 1.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 24 Μαρτίου 1992.

Labels: 3
18
1